CELEX: 62015CN0424
Language: fi
Date: 2015-07-31 00:00:00
Title: Asia C-424/15: Ennakkoratkaisupyyntö, jonka Tribunal Supremo (Espanja) on esittänyt 31.7.2015 – Xabier Ormaetxea Garai ja Bernardo Lorenzo Almendros v. Espanjan valtio

3.11.2015   
            
            
               FI
            
            
               Euroopan unionin virallinen lehti
            
            
               C 363/21
            
         Ennakkoratkaisupyyntö, jonka Tribunal Supremo (Espanja) on esittänyt 31.7.2015 – Xabier Ormaetxea Garai ja Bernardo Lorenzo Almendros v. Espanjan valtio
   (Asia C-424/15)
   (2015/C 363/26)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Kantaja: Xabier Ormaetxea Garai ja Bernardo Lorenzo Almendros
   
      Vastaaja: Espanjan valtio
   
      Ennakkoratkaisukysymykset
   
   
               1)
            
            
               Onko sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annettua Euroopan parlamentin ja neuvoston direktiiviä 2002/21/EY (1) (puitedirektiivi) tulkittava siten, että sen kanssa on kansalliselle sääntelyviranomaiselle tällä alalla kuuluvan yleisten etujen tehokkaan suojelun näkökulmasta yhteensopivaa, että kansallinen lainsäätäjä perustaa sääntely- ja valvontaelimen, jonka toimielinmalli ei ole luonteeltaan erityinen ja jossa yhdeksi elimeksi yhdistetään muun muassa tähän saakka erilliset energia-, televiestintä- ja kilpailualan valvontaviranomaiset?
            
         
               2)
            
            
               Onko direktiivin 2002/21/EY, sellaisena kuin se on muutettuna direktiivillä 2009/140/EY (2), 3 artiklan 2 ja 3 a kohdassa tarkoitettujen sähköisten viestintä- ja palveluverkkojen alan kansallisten sääntelyviranomaisten riippumattomuutta koskevien vaatimusten oltava vastaavat kuin direktiivin 95/46/EY (3) 28 artiklassa tarkoitetut henkilötietojen suojasta huolehtivien kansallisten valvontaviranomaisten itsenäisyyttä koskevat vaatimukset?
            
         
               3)
            
            
               Voidaanko unionin tuomioistuimen 8.4.2014 antamassa tuomiossa [komissio v. Unkari] (4) vahvistettua oikeuskäytäntöä soveltaa tilanteessa, jossa televiestintäalan kansallisen sääntelyviranomaisen vastuuhenkilöiden toimikaudet päätetään ennenaikaisesti sellaisen uuden säädöksen nojalla, jolla perustetaan valvontaelin, johon yhdistetään useiden säänneltyjen toimialojen kansalliset sääntelyviranomaiset? Voidaanko tätä toimikausien ennenaikaista päättämistä, joka perustuu ainoastaan uuden kansallisen lain voimaantuloon eikä siihen, että kyseiset henkilöt eivät enää täyttäisi kansallisessa oikeudessa etukäteen vahvistettuja nimittämisedellytyksiä, pitää yhdenmukaisena direktiivin 2002/21/EY 3 artiklan 3 a kohdan kanssa?
            
         
      (1)  EYVL L 108, s. 33.
   
      (2)  EUVL L 337, s. 37.
   
      (3)  Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annettu Euroopan parlamentin ja neuvoston direktiivi 95/46/EY (EYVL L 281, s. 31.
   
      (4)  C-288/12, EU:C:2014:237